જીવુબા નાનપણથી જ ગુણિયલ અને ભક્તિભાવ વાળા હતા. પ્રભુની સેવામાં અતિ પ્રેમ રાખતા. જીવુબાને શ્રીહરિના પ્રથમ દર્શન કર્યાને હરિના સ્વરુપમાં લગન લાગી. અને હરિવરને વરી અખંડ સૌભાગ્યવતી થવાનો નિર્ણય કર્યો.. છતાં પણ એભલબાપુએ તેમના લગ્ન કુંડળના દરબાર હાથિયા પટગર સાથે કર્યા. લગ્ન કર્યા છતાં સંસાર છોડી ત્યાગમય અને ભક્તિમય જીવન ગાળી સાંખ્યયોગી બહેનો માટે ઉત્તમ ઉદાહરણ પુરૂ પાડ્યું છે. કાઠી દરબારની દીકરીઓ પરણ્યા પછી સાસરે ન જાય એ જમાનામાં દુષ્કર હતું. છતાં પણ જીવુબાનો નિશ્ચય અડગ હતો.